En nordjysk mand blev ved retten i Hjørring i dømt tre års fængsel for overgreb på sine to børn. Den nordjyske familiefar var tiltalt for en række seksuelle overgreb på sin tre børn. Overgrebene fandt sted i perioden fra 1992 til 2006. Manden blev dømt for to af de tre forhold, i det retten fandt, at det ene forhold var forældet. Han blev således dømt for en række overgreb på to af børnene, som i dag er henholdsvis 28 og 24 år. Overgrebene fandt sted på forskellige adresser i Nordjylland samt på mandens fiskekutter. Han blev desuden dømt til at betale hvert af sine to børn 75.000 kroner i erstatning. Familiefarens forsvar Jens Henrik Bech udbad sig betænkningstid vedrørende en eventuel anke.

Opsummering:
Misbrug af børn sender nordjysk far tre år i fængsel.